Coordenadas: 54°45′N 167°00′L﻿ / ﻿54.750, -167.000

Mapa que mostra a posición das illas do Comandante, ao leste de Kamchatka.  
 A illa máis grande, no oeste, é a illa de Bering, e a pequena é a illa Medni
As **illas do Comandante**, ou illas Komandorski, ou illas Komandórskiye (en ruso, Командо́рские острова́; Komandórskiye ostrová) son un grupo de illas do Ártico, o grupo máis occidental das illas Aleutianas, localizadas a 175 km ao leste da península de Kamchatka, en augas do mar de Bering.

Administrativamente pertencen ao krai de Kamchatka da Federación de Rusia.

Xeografía
---------

As illas do Comandante constitúen o grupo máis occidental das illas Aleutianas, aínda que estean separadas do resto da cadea por varios centos de quilómetros. O grupo consiste na illa de Bering (95 km por 15 km), a illa Medni (55 km por 5 km) e quince pequenas illas e illotes, a maior das cales son Toporkov Kamen (0,15 km²) e a illa Ariy, que están entre 3 e 13 km ao leste da illa de Bering. 

O seu relevo é un pouco diverso, comprendendo montañas moi pregadas, mesetas volcánicas, socalcos e montañas baixas. A súa orixe xeolóxica é volcánica: son antigos volcáns, extintos hai moito tempo, que xurdiron no bordo da placa pacífica e a placa norteamericana. O punto máis elevado é o pico de Steller (755 m), na illa de Bering. O punto máis alto na illa de Medny e o pico Stenjeger (647 m). 

O clima é temperado e marítimo, con frecuentes precipitacións (220-240 días/ano). Os frescos veráns son notoriamente neboentos.

Poboación
---------

A única localidade habitada permanente é a aldea de Nikolskoye, no extremo noroeste da illa de Bering, cunha poboación estimada de 750 habitantes en 2005. A poboación está composta case na súa totalidade por rusos (dous terzos) e aleutas (u terzo).

A maioría das illas, así como gran parte do hábitat marino adxacente (36 486,79 km²), forma parte da Reserva Natural das illas do Comandante» (*Komandorsky Zapovednik*). A economía baséase principalmente na pesca, a recolección de cogomelos, a administración da Reserva Natural, o ecoturismo e os servizos públicos.

Os habitantes, rusos e aleutas cazan baleas e pescan peixes e outros animais mariños.

Disputas territoriais
---------------------

Dous grupos máis pequenos de illotes rochosos cerca da illa Medny, as chamadas Rochas do león de Mar (Сивучий Камень, *Sivuchy Kamen*) e as Rochas da lontra mariña (Камни Бобровые, *Kamni Bobrovyye*), son considerados por algunhas persoas como territorio dos Estados Unidos Porén, o goberno dos Estados Unidos non fai ningunha reclamación das illas, e recoñéceas como territorio ruso.

Notas
-----

1. ↑  Derbeneva O. A.; R. I Sukernik, N. V. Volodko, S. H. Hosseini, M. T. Lott & D. C. Wallace (2002): "Analysis of Mitochondrial DNA Diversity in the Aleuts of the Commander Islands and Its Implications for the Genetic History of Beringia". *American Journal of Human Genetics* **71** (2): 415-421.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Illas do Comandante*** |

### Bibliografía

* Richard Ellis (2001): *Encyclopedia of the Sea* Nova York: Alfred A. Knopf. ISBN 978-0-3754-0374-3.

### Outros artigos

* Illas Aleutianas
* Illa de Bering
* Illa Medni


|  |  |
| --- | --- |
| Control de autoridades | 
* Wd: Q208268
* WorldCat
* VIAF: 240068956
* BRE: 2621641
* EBID: ID
* GeoNames: 2124383
* GND: 4389100-7
* LCCN: sh85028878
* NKC: xx0120885
* Treccani: isole-komandorskie

 |